Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az államigazgatási eljárás általános szabályairól szóló 1957. évi IV. törvény úgy rendelkezik, hogy a kérelmet
Paragraph Index: 765

1996. október 18-án a panaszos levélben fordult az Országos Ügyvédi Kamara Elnökéhez, hogy sérelme orvoslást nyerjen, mivel a Békés Megyei Ügyvédi Kamara (a továbbiakban: megyei kamara) panaszára kilenc hónap után sem 2000/88/II. szám adott választ. 1996. október 25-én az Országos Ügyvédi Kamara értesítette a panaszost, hogy a megyei kamarát levélben megkeresték, és kérték, hogy adjon tájékoztatást az ügy állásáról. Hét hónap múlva 1997. május 30-án ismét az Országos Ügyvédi Kamarához fordult a panaszos, mert a megyei kamarától csak telefonon kapott értesítést arról, hogy az ügyvédnő tevékenysége etikai vagy fegyelmi vétséget nem képez, holott írásbeli tájékoztatást is ígértek. 1997. július 14-én a megyei kamara elnöke arról értesítette a panaszost, hogy az előzetes eljárást megszüntette, mivel a panaszos által kiegészítésül küldött okiratok sem alapozzák meg a vétkes kötelezettségszegést vagy az etikai szabályokba ütköző ügyvédi képviselettel kapcsolatos összeférhetetlenséget.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes